અમદાવાદ: શહેરના ઓઢવ વિસ્તારમાં આવેલી રબારી વસાહત પાસેની જય રણછોડ પાર્ક સોસાયટીમાં ભાડાના મકાનમાં રહેતી દુર્ગાનું તેના જ પતિ ભરતે ઝેરી જમવાનું જમાડ્યા બાદ તેનું ગળું દબાવીને મોતને ઘાટ ઉતારી હોવાનો ઘટસ્ફોટ પોલીસે કર્યો છે. સોશિયલ મીડિયાની એડિક્ટ થઇ ગયેલી દુર્ગા સાથે છેલ્લાં દસ વર્ષથી ચાલી રહેલા ઝઘડાનો અંત લાવવા માટે ભરતે પૂર્વ આયોજિત કાવતરું ઘડીને તેને મોતને ધાટ ઉતારીને પોતે અજાણ હોવાનું નાટક કરી રહ્યો હતો. જમતી વખતે દુર્ગાને પાણી લેવા જવાનું કહીને ભરતે તેની જમવાની થાળીમાં પાણીમાં ભેળવેલું ઝેર મિલાવી દીધું હતું.